  Майя Бывальцева 30-тӥ куартолэзь кутсконлы Удмуртиын коронваирусэн черлан 23 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнэз Ижкарын 11 адямилэсь, Можгаын – куать, Дэри ёросын – куинь, Алнаш ёросын – кык, Глазкарын – одӥг муртлэсь шедьтӥз. Черламъёс пӧлын кык аресозь кык нылпиос, 65 ареслэсь бадӟым кык кунмуртъёс Александр Бречалов, Удмуртилэн тӧроезБерло нунал ӵоже 16 адями йӧназ. Озьыен, та дырлы 391 висёнэз вормиз. 30-тӥ куартолэзьлы Удмуртиын коронавирус инфекциен черлан 652 учыръёс лабораториосын зэматэмын. 16 адями улонысь кошкиз. Тулыспалысен элькунысь 9 лабораториос коронавируслы 65 сюрс 874 эскеронъёс ортчытӥзы.  Тегъёс: Тазалык Ижкар висён Удмуртия коронавирус АлександрБречалов  